
HOTĂRÂRE

cu privire la organizarea consultărilor publice pe marginea Codului de principii, standarde şi recomandări al producătorilor Companiei publice „Teleradio-Moldova” (actualizat)   

În conformitate cu prevederile

art.56 alin.(6), art.58 lit.b), art.60 alin.(3) lit.a), lit.b) din Codul audiovizualului al Republicii Moldova,

art.11 din Legea Republicii Moldova nr.239 din 13.11.2008 privind transparența în procesul decizional

și în baza

Statutului Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.87 din 30.08.2013,
Regulamentului Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,

Consiliul de Observatori

HOTĂRĂŞTE:

1. IPNA Compania „Teleradio–Moldova” va iniția consultări publice pe marginea  Codului de principii, standarde  și recomandări  al producătorilor IPNA (actualizat).

2. Președintele IPNA Compania Teleradio-Moldova  va dispune  plasarea   Codului de principii, standarde  și recomandări  al producătorilor IPNA (actualizat)  pe site-ul www.trm.md, compartimentul  Transparență decizională, pentru a putea fi lecturat până la data de 1 decembrie 2013. 

3. Președintele Consiliului de Observatori va organiza desfășurarea  consultărilor publice pe marginea  Codului de principii, standarde  și recomandări  al producătorilor IPNA (actualizat) .

4. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 7 membri ai Consiliului de Observatori (V.Bogatu, D.Deleu, L.Călugăru, R.Lozinschi-Hadei, A.Peru-Balan, E.Rîbca, V.Țapeș); „contra” –l vot (P.Grozavu).

 .

Preşedintele

Consiliului de Observatori                                                   Aurelia Peru-Balan  
Secretarul şedinţei

Consiliului de Observatori                                                     Viorica Bogatu

